open-index/open-wikipedia-markdown huggingface dataset:
Интервизија (Шостакович)

***Интервизија*** ― кратко оркестарско дело на Дмитриј Шостакович компонирано во 1971 година. Била нарачана од Intervision Network, која ја емитувала својата премиера на 29 март 1971 година, еден ден пред 24-тиот конгрес на Комунистичката партија на Советскиот Сојуз. Бидејќи *Интервизија* на Шостакович редовно била користена за предговор за емитување на странски вести, делото станало едно од најпознатите на композиторот во последните децении на Советскиот Сојуз. Објавен е во том 36 од новото комплетно издание на музиката на композиторот што во моментот го издава DSCH Publishers. Ракописот на Шостакович, кој содржел делови од неговата транскрипција за гласови и пијано од неговата Симфонија бр. 14, композиторот му го подарил на Борис Парсаданијан. Ракописот моментално се чува во Џулијардовата збирка на ракописи.

## Наводи

Категорија:Композиции од 1971 година
Категорија:Композиции од Дмитриј Шостакович
Орлите рано летаат (филм)

**„Орлите рано летаат“** (српски: *Орлови рано лете*) — југословенски филм од 1966 година, во режија на Соја Јовановиќ. Улогите ги толкуваат: Миодраг Петровиќ Чкаља, Павле Јовановиќ, Павле Полачек, Драгутин Добричанин, Михајло Бата Паскаљевиќ Љубиша Самарџиќ итн. 

## Синопсис
Децата од селата под планината Грмеч почнуваат да бегаат од училиштето поради теророт што го заведува учителот наречен Пиперка, зашто носот му е постојано црвен поради алкохолизмот. Прв кој бега е Јованче, кој подоцна станува арамбаша. По него, во Прокин Гај доаѓаат и други деца: Лазар Мачорот, мајстор за поправање сè и сешто, Ѓоко Потрк, поет со брзи нозе, и Долгоногиот Стрико, највисокото момче во дружината, во кого е заљубено девојчето Луња, а која тој упорно ја игнорира. Следејќи го Стрико, в дружината доаѓа и Николица со неговото куче Жолтко. Николица го остава кучето ноќе да го чува „логорот“, една стара напуштена воденица. И, на крајот, Ѓоко Потрк го доведува Нико Ќулибрк, чиј татко работел во Америка, како и Вањка Широкиот, чиј татко има руско потекло. Потоа, кнезот Ваљушка, селскиот поглавар организира потера по децата кои ги открива Лијан. Така, децата ги фаќаат, а нивниот логор е затворен. Во 1941 година започнува војната која детската игра ја претвора во сурова стварност. Стрикото му го спасува животот на неговиот брат Николетина Бурсаќ, а кога усташите ќе дојдат во Прокин Гај, децата, Луња, дедото Вук и Лијан бегаат во Мачкова пештера која одамна ја открил Лазар Мачорот, а која се наоѓа под воденицата. Луња низ другиот излез на пештерата оди до партизанскиот одред и го доводува во пештерата. Партизаните, предводени од Николетина, ги победуваат усташите, а децата сакаат да му се придружат на партизанскиот одред. На крајот, само Луња останува во Прокин Гај гледајќи како децата и Лијан заминуваат со партизаните.

## Наводи

Категорија:Југословенски филмови
Категорија:Српски филмови
Категорија:Филмови на Соја Јовановиќ
Категорија:Филмови засновани на романи
Категорија:Филмови за Втората светска војна
Категорија:Филмови со Павле Јовановиќ
Категорија:Филмови со Павле Полачек
Категорија:Филмови со Драгутин Добричанин
Категорија:Филмови на српски јазик
Категорија:Филмови на српскохрватски јазик
Категорија:Филмови од 1966 година
Категорија:Филмови со Михајло Бата Паскаљевиќ
Категорија:Филмови со Миодраг Петровиќ-Чкаља
Категорија:Филмови со Љубиша Самарџиќ
Категорија:Филмови чие дејствие се одвива во Босна
Категорија:Партизански филмови
Вилхелм I (Хесен)

**Вилхелм I** (германски: *Wilhelm I, Kurfürst von Hessen*; 3 јуни 1743 – 27 февруари 1821) — најстариот преживеан син на Фридрих II, Ландграв од Хесен-Касел и принцезата Марија од Велика Британија, ќерка на Џорџ II.

Неколку други изборни кнезови на Светото Римско Царство биле признати за кралеви на Конгресот во Виена (1815), а Вилхелм се обидел да им се придружи со тоа што се прогласил за крал на Хатите. Меѓутоа, европските сили одбиле да ја признаат оваа титула на Конгресот во Екс-ла-Шапел (1818) и наместо тоа му ја дале титулата *Голем Војвода*. Сметајќи дека титулата принц-изборник е супериорна по достоинство од онаа на Големиот Војвода, Вилхелм избрал да остане електор, иако веќе непостоело Царството. Хесен-Касел ќе остане електорат додека не биде припоен од Прусија во 1866 година.

Категорија:Родени во 1743 година
Категорија:Починати во 1821 година
Категорија:Ландграви од Хесен-Касел
Категорија:Ландграви од Хесен
Категорија:Изборни кнезови на Хесен
Категорија:Изборни кнезови
Категорија:Витези на Подвеската
Вилхелм II (Хесен)

**Вилхелм II** (германски: *Wilhelm II*; 28 јули 1777 - 20 ноември 1847) — претпоследен изборен кнез на Хесен. 

Категорија:Родени во 1777 година
Категорија:Починати во 1847 година
Категорија:Изборни кнезови на Хесен
Категорија:Изборни кнезови
Категорија:Витези на Подвеската
Категорија:Хесен-Касел
Категорија:Луѓе од Ханау
Фридрих Вилхелм (Хесен)

**Фридрих Вилхелм** (германски: *Friedrich Wilhelm*; 20 август 1802 - 6 јануари 1875) — последен изборен кнез на Хесен. 

Категорија:Родени во 1802 година
Категорија:Починати во 1875 година
Категорија:Изборни кнезови на Хесен
Категорија:Изборни кнезови
Категорија:Витези на Подвеската
Категорија:Апсолвенти на Лајпцишкиот универзитет
Категорија:Хесен-Касел
Категорија:Луѓе од Ханау
Фридрих Август (Насау)

**Фридрих Август, војвода од Насау, принц од Насау-Усинген** (германски: *Friedrich August*; 23 април 1738 - 24 март 1816) — последниот принц на Насау-Усинген и заедно со неговиот братучед, Фридрих Вилхелм од Насау-Вајлбург, прв војвода на Насау. Тој умрел без да остави машки наследник, а него го наследил синот на неговиот братучед, Вилхелм.

Категорија:Родени во 1738 година
Категорија:Починати во 1816 година
Категорија:Војводи на Насау
Категорија:Дом на Насау
Категорија:Австриски фелдмаршали
Категорија:Германски фелдмаршали
Вилхелм (Насау)

**Вилхелм** (германски: *Georg Wilhelm August Heinrich Belgicus*; 14 јуни 1792 - 20 август 1839) — заеднички суверен војвода од Насау, заедно со братучедот на неговиот татко Фридрих Август, владеејќи од 1816 до 1839 година.

Фридрих Август умрел на 24 март 1816 година, а Вилхелм ги наследил териториите на Усинген и станал единствен суверен на Војводството Насау.

Тој е татко на Адолф, големиот војвода од Луксембург и кралицата Софија од Шведска и Норвешка, сопруга на кралот Оскар II и трет братучед на Вилхелм III од Холандија, кој оставил преживеана ќерка да владее со неговото главно царство, но круната од Луксембург поминала низ машката линија, 17 генерации наназад, за да премине на војводата од Насау, а потоа и на неговите потомци.

Категорија:Родени во 1792 година
Категорија:Починати во 1839 година
Категорија:Војводи на Насау
Категорија:Дом на Насау-Вајлбург
Адолф I (Луксембург)

**Адолф I** (германски: *Adolf Wilhelm August Karl Friedrich*; 24 јули 1817 - 17 ноември 1905) — голем војвода од Луксембург од 23 ноември 1890 година до неговата смрт на 17 ноември 1905 година. Првиот голем војвода од Домот на Насау-Вајлбург, тој го наследил кралот Вилхелм III на Холандија, ставајќи крај на личната заедница меѓу Холандија и Луксембург. Адолф бил војвода од Насау од 20 август 1839 година до 20 септември 1866 година, кога Војводството било припоено кон Кралството Прусија.

Адолф станал војвода од Насау во август 1839 година, по смртта на неговиот татко Вилхелм. Војводството било припоено кон Прусија по поразот на Австрија во Австро-пруската војна. Од 1815 до 1839 година, Големото Војводство Луксембург било управувано од холандските кралеви како провинција на Холандија. По Договорот од Лондон (1839), Големото Војводство Луксембург станало независно, но останало во лична заедница со Холандија. По смртта на неговите синови, холандскиот крал Вилхелм III немал машки наследници кои би го наследиле. Во Холандија, на жените им било дозволено да го наследат престолот. Меѓутоа, Луксембург го следел Салискиот закон со кој на жените им се забранува наследување. Така, по смртта на кралот Вилхелм, холандската круна ѝ припаднала на неговата единствена ќерка Вилхелмина, додека Луксембург му припаднал на Адолф во согласност со Семејниот пакт Насау. Адолф умрел во 1905 година и бил наследен од неговиот син Вилхелм IV.

Категорија:Родени во 1817 година
Категорија:Големи Војводи од Луксембург
Категорија:Војводи на Насау
Категорија:Дом на Насау-Вајлбург
Категорија:Починати во 1905 година
Категорија:Луѓе од Висбаден
Категорија:Протестантски монарси
Црква „Св. Марина“ - Флацата

**Света Марина** () — црква во Костурско, Егејска Македонија. Влегува во состав на Костурската епархија на Цариградската патријаршија.

## Местоположба
Црквата е сместена во јужниот дел на врвот Флацата (1.081&nbsp;м), близу границата со Албанија, североисточно над селото Крчишта и меѓу селата Ошени на југ и Косинец на север.

## Историја
Храмот е подигнат во чест на победата на грчката владина армија над патизаните на ДАГ во решителната Битка на Грамошта (Грамос) во август 1949 г. со која е ставен крај на Грчката граѓанска војна. Во последната фаза на војната, Флацата била упориште владините единици.

Црквата е изградена во 1949 г. и првично го носела името „Пресвета Богородица“. Подигната е од војници од 4. чета на 565. баталјон, кои во тоа време биле во одбрана на Флацата. Осветена е на 30 септември 1949 г. од митрополитот Никифор Костурски.

Храмот е обновен во 1970 г. и преименуван во „Света Марина“ од заповедникот на XV дивизија Апостолос Бунотис. Црквата има независна камбанарија, и до неа има бетонски бункер од војната.

## Поврзано
* Костурска епархија

## Наводи

Марина, Флацата
Марина, Флацата
Категорија:Појавено во 1949 година
Категорија:Грчка граѓанска војна
Црква „Св. Јован Претеча“ - Вич

**Свети Јован Претеча и Свети Ѓорѓи** () — црква во Костурско, Егејска Македонија. Влегува во состав на Костурската епархија на Цариградската патријаршија.

## Местоположба
Црквата е сместена на билото на врвот Вич, над селото Блаца.

## Историја
Храмот е подигнат во спомен на грчките владини војници загинати во победоносната борба со партизаните на ДАГ во решавачката Битка на Вич во август 1949 г. со која е ставен крајот на Грчката граѓанска војна. До неа има и споменик на победата.

Следната Битка на Грамошта (Грамос) завршила на 29 август 1949 г., односно на празникот Отсечение (обезглавувањето на Јован Крстител) и затоа храмот го носи неговото име, како и на Свети Ѓорѓи Победоносец.

Камен-темелникот на црквата е удрен во 1980 г. од митрополитот Григориј II Костурски, но со неговата смрт изградбата е запрена. Градежните работи продолжиле по доста време, за на 26 јуни 2010 г. храмот да биде осветен од митрополитот Серафим Костурски.

## Поврзано
* Костурска епархија

## Наводи

Јован Претеча, Вич
Јован Претеча, Вич
Категорија:Појавено во 2010 година
Категорија:Грчка граѓанска војна
Црква „Успение на Пресвета Богородица“ - Слимница

**Успение на Пресвета Богородица** () — црква во селото Слимница, Костурско, Егејска Македонија. Влегува во состав на Костурската епархија на Цариградската патријаршија.

Црквата се наоѓа во Горното Маало на Слимница на 2 септември 1843 г. според натписот на влезот. На еден од аголните камења а напишана годината 1908 — веројатно годината на обнова. Селото било под врховенството на Патријаршијата и имало грчки или погрчено попови. Во храмот служеле свештениците Теодорос Цалдикас, Димитрис и Николас.

За време на Граѓанската војна (1946 - 1949) црквата силно настрадала од бомбардирањата на владината армија, и од неа останале само надворешните ѕидови и влезот со иконата на Богородица над него.

Во 1992 г. покрај урнатините од старата црква е направен мал параклис.

## Поврзано
* Костурска епархија

## Наводи

Богородица, Слимница
Богородица, Слимница
Категорија:Појавено во 1843 година
Црква „Св. Атанасиј“ - Слимница

**Свети Атанасиј** () — црква во селото Слимница, Костурско, Егејска Македонија. Влегува во состав на Костурската епархија на Цариградската патријаршија.

Величествената црква е изградена во 1872 г. на рид во Долното Маало на Слимница. Годината е напишана на камен релјеф со цвеќиња и мали глави. Внатре има голема женска црква, но нема живопис. Храмот има исклучително вреден резбан иконостас, како и резбан и насликан амвон. Спроти црквата има воен споменик.

## Поврзано
* Костурска епархија

## Наводи

## Надворешни врски
* Слика од црквата „Св. Атанасиј“ 

Атанасиј, Слимница
Атанасиј, Слимница
Категорија:Појавено во 1872 година
Црква „Св. Јован Претеча“ - Слимница

Свети Јован Претеча  () — поранешен манастир кај селото Слимница, Костурско, Егејска Македонија. Влегува во состав на Костурската епархија на Цариградската патријаршија.

## Историја
Манастирот се наоѓал непосредно до денешната граница со Албанија, на патот за Арза. Изграден е од жителите на просперитетната влашка паланка Николица. Урнат е со уништувањето на Николица од Али-паша Јанински на крајот од XVIII век. Манастирот имал големи конаци за поклониците, многу гумна и големи земјишни имоти. Мештаните го помнат и како **Свети Ѓорѓи**.

## Поврзано
* Костурска епархија

## Наводи

Јован Претеча, Слимница
Јован Претеча, Слимница
†Јован Претеча, Слимница
Ел Класико

**Ел Класико**  е името дадено на било кој фудбалски натпревар помеѓу ривалските клубови ФК Барселона и Реал Мадрид . Првично се однесува на натпреварите што се одржуваат во шпанското првенство, терминот сега го вклучува секој натпревар помеѓу клубовите, како што се во Лигата на шампионите на УЕФА и Купот на кралот. Освен финалето на Лигата на шампионите на УЕФА, тој се смета за еден од најголемите клупски фудбалски натпревари во светот и е меѓу најгледаните годишни спортски настани. Натпревар познат по својот интензитет, имаше незаборавни прослави на голови од двата тима, често со исмејување на противникот.

Ривалството настанува бидејќи Мадрид и Барселона се двата најголеми града во Шпанија и понекогаш се поистоветуваат со спротивставени политички позиции, при што се смета дека Реал Мадрид го претставува шпанскиот национализам, а Барселона се смета за претставник на каталонскиот национализам. Ривалството се смета за едно од најголемите во светскиот спорт. Двата клуба се меѓу најбогатите и најуспешните фудбалски клубови во светот; во 2014 година *Форбс* ги рангираше Барселона и Реал Мадрид за двата највредни спортски тима во светот. Двата клуба имаат глобална база на навивачи; тие се двата најследени спортски тима во светот на социјалните мрежи.

Реал Мадрид води во директни резултати во натпреварувачките натпревари со 100 победи наспроти 97 на Барселона со 52 нерешени средби; Барселона води во егзибициони натпревари со 19 победи наспроти мадриѓаните 4 со 10 нерешени и во вкупните натпревари со 116 победи пред Мадрид 104 со 62 нерешени од натпреварот одигран на 20 март 2022 година кој заврши 0-4 со водство на Барселона. Заедно со Атлетик Билбао, тие се единствените клубови во Ла Лига кои никогаш не испаднале.

## Ривалство

### Историја
[десно|мини| [Стадион „Сантјаго Бернабеу“|Сантјаго Бернабеу . Домашните навивачи го истакнуваат белото на Реал Мадрид пред Ел Класико. Шпанските знамиња се исто така вообичаена глетка на натпреварите со Реал Мадрид.]]
[десно|мини| [Камп ноу|Камп Ноу . Домашните навивачи на ФК Барселона прават мозаик од каталонското знаме пред Ел Класико. Горниот десен агол на грбот на клубот, исто така, има каталонско знаме.]]

Категорија:Политиката и спортот
Категорија:Реал Мадрид
Категорија:ФК Барселона
Категорија:Статии со извори на шпански (es)
Категорија:Статии со извори на каталонски (ca)
Историјата на ФК Барселона

десно|мини| Тимот на Барселона ФК кој го освои својот прв Копа дел Реј во 1910 година.
**Историјата на [[ФК Барселона|фудбалскиот клуб Барселона]]** започнува од основањето на фудбалскиот клуб во 1899 година до денес. ФК Барселона, исто така познат едноставно како Барселона и  Барса. Тимот бил основан во 1899 година од група швајцарски, англиски, германски и шпански фудбалери предводени од Жоан Гампер. Клубот играл аматерски фудбал до 1910 година во различни регионални натпреварувања. Во 1910 година, клубот учествувал на нивното прво од многуте европски натпреварувања и оттогаш има собрано четиринаесет трофеи на УЕФА и една шесторка. Во 1928 година, Барселона биле едни од клубовите кој ја основале Ла Лига, највисокото ниво во шпанскиот фудбал, заедно со низа други клубови. Од 2020 година, Барселона никогаш не испаднала од Ла Лига, рекорд што го делат со Атлетик Билбао и големиот ривал Реал Мадрид.

Историјата на Барселона често била политичка. Иако бил клуб создаден и управуван од странци, Барселона постепено станал клуб поврзан со каталонските вредности. Во транзицијата на Шпанија кон автократија во 1925 година, Каталонија станала сè понепријателска кон централната влада во Мадрид. Непријателството го засилило имиџот на Барселона како фокусна точка за каталонизмот, а кога Франциско Франко ја забранил употребата на каталонскиот јазик, стадионот на Барселона станал едно од ретките места каде луѓето можеле да го изразат своето незадоволство. Шпанската транзиција кон демократија во 1978 година не ја намалило сликата на клубот за каталонската гордост. Во 2000-тите - период на спортски успеси во клубот и зголемен фокус на каталонските играчи - официјалните лица на клубот отворено повикале Каталонија да стане независна држава.

## Почетоци на фудбалскиот клуб Барселона (1899–1922)
лево|мини|192x192пкс| Жоан Гампер ја основал ФК Барселона.
На 22 октомври 1899 година, Џоан Гампер објавил оглас во *Лос Депортес* во кој ја изјавувал својата желба да формира фудбалски клуб; позитивен одговор резултирал со состанок во Гимназио Соле на 29 ноември. Присуствувале 11 играчи: Валтер Вајлд (првиот директор на клубот), Луис д'Осо, Бартомеу Терадас, Ото Кунцле, Ото Мајер, Енрик Дукал, Пере Кабот, Хосеп Лобет, Џон Парсонс и Вилијам Парсонс. Како резултат на тоа, се родил фудбалскиот клуб Барселона. Сините и црвените бои на дресот првпат биле облечени на натпревар против Хиспанија во 1900 година. Преовладувачката теорија за Каталонија, поддржана од клубот, е дека боите се земени од рагби тимот на машкото училиште на Мерчант Тејлорс, Крозби, поради браќата Артур Вити и Ернест Вити, двајца англо-шпански играчи кои биле многу вклучени во годините на формирање на Барса.
десно|мини|250x250пкс| Тимот на Барселона кој го освоил Копа дел Реј во 1928 година.
[лево|мини| [Камп ноу|Камп Ноу, како што се гледа погоре, бил завршен во 1957 година.]]

## Наводи

Категорија:ФК Барселона
Црква „Св. Никола“ - Клисура (Костурско)

**Свети Никола** () — црква во селото Клисура, Костурско, Егејска Македонија. Влегува во состав на Костурската епархија на Цариградската патријаршија.

## Историја
Црквата е изградена во 1839 г. на местото на постар храм сместен во Горното Маало на Клисура. Опожарена е во 1912 г. од Турците за време на Првата балканска војна и обновена во 1920 - 1922 г. Во пожарот изгорел резбаниот иконостас. Во април 1941 г. храмот повторно пострадал, овојпат од германско бомбардирање.

## Опис
Храмот е трикорабна базилика. Фреските се дело на самоукиот зограф Николаос К. Папајанис (1870 - 1953). Внатре се чуваат шест путири од XIX век, руски дискос од 1869 г. и една копија, како и 133 вредни икони.

## Поврзано
* Костурска епархија

## Наводи

Никола, Клисура
Никола, Клисура
Категорија:Појавено во 1839 година
Ветроелектрана Фаулер Риџ

**Ветроелектрана Фаулер Риџ** — ветроелектрана во округот Бентон, Индијана, во близина на градот Фаулер, на околу 48 км северозападно од Лафајет и 140 км северозападно од Индијанаполис.  Фаулер Риџ првично биле развиен во 2005 и 2006 од Орион енерџи, ЛЛЦ (Оукленд, Калифорнија) и Вижен енерџи ЛЛЦ (Синсинати, OХ) и подоцна продаден во 2007 на BP Доминион ресорсис. Проектот бил реализиран на почетокот на 2008 година во две фази и има номинална моќност од 600 MW.

Фаулер Риџ биле втората ветроелектрана во Индијана, прва била добра земја I со моќност од 130,5 MW (исто така во Бентон и исто така биле развиена од Орион енерџи, ЛЛЦ (Оукленд, Калифорнија) и Вижен енерџи, ЛЛЦ (Синсинати, OH )). Ветроелектраната во округот Бентон била пуштена во погон во 2008 година.  Некои од ветерните турбини се видливи од главниот автопат низ округот US 52. Тие се видливи и долж US 41 во областа Босвел. Други ветроелектрани развиени од Орион и Вижен се Ветроелектраната Камп Гроув и Ветроелектраната во Бентон.

## Прва фаза
Првата фаза од проектот е во производство  и се состои од 222 ветерни турбини, 182 турбини Вестас V82-1,65 MW и 40 турбини Clipper C-96 2,5 MW , со капацитет од 400 MW . 

## Втора фаза
Втората фаза се состои од 133 GE ветерни турбини од 1,5 MW со вкупен капацитет од 200 MW. Изградбата започнала на почетокот на 2009, а втората фаза влегла во производство на почетокот на 2010 година . 

## Наводи

## Надворешни врски

*
* Map  from Fish & Wildlife Service permit

Категорија:Енергетска инфраструктура завршена во 2008
Категорија:Енергетска инфраструктура завршена во 2010
Категорија:Ветроелектрани во САД
Lactarius atlanticus

мини|Lactarius atlanticus
***Lactarius atlanticus*** Bon - вид на габа што припаѓа на *фамилијата* Russulaceae.

## Морфологија

; Шапка
:

Пречник од 3–6 (до 8) см, рамномерно портокалово-црвено или рѓосано-црвено, на почетокот конвексна во форма, потоа распослана, понекогаш со грпка, со превртен раб. Покриена со мазна, сува, мат кожа.

; Хименофор
:

Ламеларни, окер-жолти жабри, поцрвени кога созреваат и покриени со бела обвивка од спори, залепени за дршката.

; Дршката
:

Долга 5–7 см и пречник 0,1–1 см.

; Пулпа
:

Направена е од сферични клетки кои предизвикуваат нивна специфична кршливост и неправилна фрактура. Бледо, кремасто-окер, обоени во боја на смола од гуајак, со остар вкус и мирис на листови од цикорија или обичен бршлен, што дава горчливо, белузлаво млеко.

; Спори
:

Сферични, со пречник од 7–8 Мм, покриени со амилоидна мрежа.

## Појава
Микоризален организам кој се развива во почвата.

### Поврзано

* Список на видови Млечки (печурки)

## Наводи

Категорија:Габи
Категорија:Млечки (печурки)
Lactarius azonites

***Lactarius azonites*** е вид на габа што припаѓа на фамилијата Russulaceae.

Распространета е во Европа и Северна Америка.

### Поврзано
* Список на видови Млечки (печурки)

## Наводи

Категорија:Статии со микроформати за вид
Категорија:Млечки (печурки)
Бобан Апостолов

**Бобан Апостолов** — македонски мултиплатинумски композитор, текстописец, аранжер и продуцент.
## Биографија
Бобан Апостолов е роден во 1984 година во Југославија. На шестгодишна возраст почнал да свири виолина во музичкото училиште Илија Николовски – Луј, ги продолжил студиите во средното музичко училиште, Музичката академија во Скопје и Беркли колеџот за музика во Бостон на специјалист за студиска продукција.

2009–2014 бил продукциски менаџер, Pro Tools и инженер за звук во FAME'S Project – компанија за снимање и продукција на оркестарска музика, специјализирана за филм, телевизија, документарен филм, видео игри и издаваштво.

Некои од проектите со кои бил вклучен во снимањето на оркестарска музика за филмови се: Хостел: Дел III, Ками, Керити, Зварт Вотер, Омаџо а Рома (кастинг на Моника Белучи), Ана Винтер, Хостел 3, Мареа де Арена, 2033, La Commanderie, Joseph et sa fille, Les colts de l'or noi, Sound of Noise, The Lost Medalion и многу други наслови за продукции како TF1, EMI Music, Universal, Canal+, National Geographic.

Бобан е основач на Loops Lab Media, компанија специјализирана за создавање професионални музички примероци, јамки, комплети за тапани, градежни комплети и лиценцирана музика.

Од 2014 година тој е член со право на глас на Греми наградите.

## Дискографија

### Слободни

## Поврзано

* Музика на Република Македонија

## Наводи

## Надворешни врски

* официјална веб страна

Категорија:Живи луѓе
Категорија:Родени во 1984 година
Категорија:Македонски продуценти
Категорија:Македонски текстописци
Свита (појаснување)

**Свита** може да се однесува на:
* Свита — придружба на важна, високопоставена личност, обично од политичкиот живот, на висок достоинственик.
* Свита (музика) — една од најстарите и, заедно со сонатата, најважните повеќеставни форми на инструментална солистичка и оркестарска музика.

## Наводи
Сончева енергетика во Мисисипи

мини|300x300пкс| Сончеви колектори
**Сончевата енергетика во Мисисипи** бил недоволно искористен метод за производство, но тековното брзо зголемување започнало во 2016. Додека државата имала само 1,1 MW капацитет поврзан на мрежата во 2015 , имаше 242,32 MW во 2019. Фотоволтаиците на покривот би можеле да обезбедат 31,2% од целокупната електрична енергија што се користи во Мисисипи од 11.700 MW доколку се стават сончеви плочи на секој достапен покрив.

Во 2011, клубот Сиера го тужел Министерството за енергетика на Соединетите Држави кое обезбедувало инвестиции во фабрика за гасификација на јаглен што ја гради „Мисисипи пауер“.  Во 2012 „Мисисипи пауер“ имале само 0,05% обновливи извори во својата мешавина на енергија. Во погодбата во 2014 , „Мисисипи пауер“ се согласил да дозволи нет мерење и да понуди 100 MW договори за купи продажба на енергија од ветер или сончева енергија. Мисисипи е една од двете држави, заедно со Флорида, која нема потенцијал за стандардна комерцијална енергија од ветер, нема локации што би обезбедиле најмалку 30% фактор на капацитет, иако 30.000 MW од 100 метри високи турбини би работеле со фактор на капацитет од 25%. .

„Џорџиа пауер“, која обезбедува енергија во југоисточниот дел од Мисисипи, започнала програма за договор за 210 година MW сончева енергија во 2014 , веројатно зголемување на 525MW. 100MW би биле од мали дистрибуирани инсталации.

Нудењето нет мерење е потребно со федералниот закон, но Мисисипи е една од четирите држави што не со државна политика за нет мерење, што значи дека треба да се преговара со претпријатието.

## Статистика

## Инсталации

* Четири мегавати во Поморскиот градежен баталјон центар во Галфпорт од Хана Солар, развивач на „Мисисипи пауер“ .

## Поврзано

* Сончевата енергија во САД
* Обновливите извори на енергија во САД

## Наводи

## Надворешни врски

* Стимулации и политики

Категорија:Сончева енергија
Куќа на ул. „Климент Охридски“ бр. 5 (Битола)

**Куќа на ул. „Климент Охридски“ бр. 5** — архитектонско обележје во градот Битола, заведена како културно наследство на Македонија во **Списокот на заштитени добра** на Министерството за култура под реден број 49 во Битола.

## Наводи

Категорија:Згради и градби во Битола
Повишувалка

[мини|150x150пкс| Повишувалка пред нотата во првата празнина на [Петолиние|нотниот систем.]]
[мини|150x150пкс| Двократна повишувалка пред нотата во првата празнина на [Петолиние|нотниот систем.]]
**Повишувалка** или **диез** (♯) — музички предзнак кој означува подигање на тоновите зад него за еден полустепен. На имињата на вака подигнатите тонови се додава *наставката -ис*. На пример *цис* (повишено *це*), *дис* (повишено *де*), *еис* (повишено *e*) и така натаму.

Во нотниот запис исто така има потреба некој тон да биде двапати повишен, т.е. повишен за цел степен. Во таа прилика се користи **двократна повишувалка** која се означува или со тесно поврзување на две повишувалки (без допир) или со крст што личи на детелина со четири листа. Тоналитетите во чии предзнаци се појавуваат овие повишувалки не се практични и затоа многу ретко се среќаваат вон теоријата на музиката.

## Запис
Знакот главно се пишува на таков начин што површината оградена со неговите четири линии го оградува местото на тонот што се повишува. Во рамките на нотниот систем, тој е во празнината, односно на линијата. А вон системот, потребно е да се исцртаат помошни линии, како што би се правело за ноти.

## Употреба
Постојат две можни употреби на овој знак:

* Пред клучот или на местото на промената на тоналитетот, овој знак означува повишување на секој следен тон кого го опфаќа, до следната промена на тоналитетот.
* Во рамките на тактот, овој знак означува повишување на секој следен тон опфатен со него, но само до крајот на тактот.

## Наводи

Категорија:Музички поими
Категорија:Музичка нотација
Категорија:Зборови што ги нема во ТРМЈ
Голица (Железники)

**Голица** (словенечки: *Golica*) — населба во Општина Железники во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Категорија:Општина Железники
Железники

**Железники** (словенечки: *Železniki*) — мал град во Општина Железники во западна Словенија. Градот е центар на општината Железники. Областа е дел од историскиот регион Горењска. Населбата сега е вклучена во Горењскиот статистички регион.
Категорија:Општина Железники
Климатски договор од Глазгов

**Климатскиот договор од Глазгов** — договор постигнат на Конференцијата за климатски промени на Обединетите нации (COP26) во 2021 година. 

Пактот е првиот договор за климата што експлицитно планира да ја намали употребата на јаглен.  Заложбата за „фазно исфрлање“ на јагленот била сменета во „*фаза надолу*“ во доцните преговори, за јаглен во Индија и јаглен во Кина и други земји зависни од јаглен.  

## Развој
Главните елементи на пактот се:

* Договор за повторна посета на плановите за намалување на емисиите во 2022 година со цел да се обиде да ја одржи целта од Парискиот договор за 1,5 °C
* Првото вклучување на заложбата за ограничување на („фаза надолу“) употребата на ненамалениот јаглен (од оваа формулација имплицитно следи дека користењето јаглен со „намалување“ (нето-нула емисија), на пр. со неутрализирање на добиениот јаглерод диоксид преку Процесот на CO2, не треба да се намалува. Сепак, ова зафаќање и складирање на јаглерод е прескапо за повеќето електрани на јаглен. )
* Посветеност на климатските финансии за земјите во развој. 

## Заложби
Бројот на земји кои ветиле дека ќе достигнат нето-нула емисии надминал 140. Оваа цел вклучува 90% од сегашните глобални емисии на стакленички гасови. 

Повеќе од 100 земји, вклучително и Бразил, ветиле дека ќе го поништат уништувањето на шумите до 2030 година.

Повеќе од 40 земји ветиле дека ќе се оддалечат од јагленот.

Индија ветила дека ќе извлече половина од потребите за енергија од обновливи извори до 2030 година. 

Владите на 24 развиени земји и група големи производители на автомобили, вклучувајќи ги GM, Ford, Volvo, BYD Auto, Jaguar Land Rover и Mercedes-Benz се обврзале да „*работат на тоа целата продажба на нови автомобили и комбиња да биде нула емисија на глобално ниво до 2040 година, и најдоцна до 2035 година на водечките пазари*“.   Големите земји за производство на автомобили како САД, Германија, Кина, Јапонија и Јужна Кореја, како и Фолксваген, Тојота, Пежо, Хонда, Нисан и Хјундаи, не го ветиле тоа. 

## Прием
Шефицата на ОН за клима, Патриша Еспиноза изјавила дека не е задоволна од промената на јазикот во последен момент што ја потврдиле членовите на индиската и кинеската партија, но изјавила дека „*Немањето договор беше најлошиот можен резултат таму.* *Никој не победува*“, наведувајќи дека е задоволна од договорот во целина. „*Би сакале многу јасна изјава за постепено укинување на јагленот и () елиминација на субвенциите за фосилни горива*“, но објаснила дека ги разбира потребите на Индија. 

## Наводи

## Надворешни врски
* Текстот на пактот, нотиран од Вашингтон пост. 
* Официјалниот текст (Напредна неуредена верзија - англиски) од UNFCCC .
* 
Категорија:Јаглен
Категорија:Еколошки договори
Црква „Св. Димитриј“ - Клисура (Костурско)

**Свети Димитриј** () — црква во селото Клисура, Костурско, Егејска Македонија. Влегува во состав на Костурската епархија на Цариградската патријаршија.

## Историја
мини|лево|Црквата зиме
Црквата е изградена во 1856 г. во Долното Маало на Клисура, на местото на стар храм, кој според преданието датира од 1700 г. Според Николаос Сјокис меѓу 1700 и 1773 г. Клисура била седиште на костурскиот митрополит.

Во 1996 г. црквата е прогласена за заштитен споменик.

## Опис
Црквата претставува трикорабна базилика со припрата. Има трикатна камена камбанарија. Внатре има украсни резби со исклучителен квалитет. Резбаниот иконостас на храмот е изработен во 1819 г., а проскинитарот е од 1820 г. Средствата за иконостасот, проскинитарот и владичкиот престол ги дале Георгиос Урман и Георгиос Басиос, како и шивачкиот и млекарскиот еснаф во Цариград. Живописот е дело на кионатски, самарински и клисурски зографи. Во храмот се зачувани два вредни дискоса (од кои едниот е од 1746 г.), четири евангелија со сребрени опкови, свадбени венци и други работи, како и 44 вредни икони.

## Поврзано
* Костурска епархија

## Наводи

## Надворешни врски

Димитриј, Клисура
Димитриј, Клисура
Категорија:Споменици на културата во Костур (општина)
Категорија:Појавено во 1856 година
Фудбалска репрезентација на Лесото

**Фудбалската репрезентација на Лесото** го претставува Лесото во машкиот меѓународен фудбал и е управувана од Фудбалската асоцијација на Лесото. Прекарот на тимот е „Ликуена“ (Крокодили). Тимот никогаш во историјата не се квалификувал за завршницата на Светското првенство на ФИФА и за завршницата на Африканскиот куп на нации. Тимот ги претставува и ФИФА и Конфедерацијата на Африканскиот фудбал (ЦАФ).

## Историја
Составот го одиграл својот прв меѓународен натпревар во 1970 година, победа со 2-1 против Малави. Тие сè уште не се квалификувале за Светско првенство или Африкански куп на нации.

Нивната највисока позиција на Светското рангирање на ФИФА било 105-то место во август 2014 година.

Нивната најголема победа досега беше 5-0 против Свазиленд во април 2006 година.

Од 2004 до 2006 година, Германецот Антоан Хеј беше тренер на државната репрезентација. Амбициозната цел биле квалификациите за Светското првенство 2010 во соседна Јужна Африка. Сепак, по една и пол година, Хеј бил отпуштен поради неуспех. Наследник било Србинот Завиша Милосављевиќ, кој исто така бил разрешен во септември 2009 година и бил заменет со Лесотонецот Лесли Ноши, кој претходно бил помошник тренер на државната репрезентација. Во 2014 година Зефеф „Мошини“ Матете го тренирал составот, поранешен интернационалец. Мозес Малихе станал тренер во 2016 година.

Најголемиот успех на репрезентацијата бил пласманот во финалето на Купот на КОСАФА 2000. Во 2005 година, репрезентацијата до 20 години се квалификувала за Африканското младинско првенство 2005. Тие завршиле на третото место во групата Б, со победа и два порази.

Прекарот на репрезентацијата е Ликуена (сесотски за „крокодили“).

## Изборници

*  Ејприл Фумо (1979–95)
*  Лефа Рамакау (2000–??)
*  Монахенг Монјане (2003–04)
*  Антоан Хеј (2004–06)
*  Мотео Мохапи (2006–07)
*  Завиша Милосављевиќ (2007–09)
*  Лесли Ноши (2009, В.Д.)
*  Лесли Ноши (2011–13)
*  Адам Сидорн  (2013, В.Д.)
*  Зефефе Матете (2014–15)
*  Мозес Малихе (2015–2019)
*  мПица Марај (2019)
*  Табо Сенонг  (2019–2021)
*  Лесли Ноши (2021–)

## Натпреварувачки успех

### Светско првенство

### Африкански куп на нации

### Куп на КОСАФА

## Добавувачи на спортската опрема

*  Uhlsport (2000)
*  Umbro (2002, 2006)
*  Uhlsport (2007)
*  Adidas (2008–2011)
*  Basutoland Ink (2012–2019)
*  Umbro (2019–)

## Почести

: **Куп на КОСАФА :**
::* Вицепрваци: 2000

## Наводи

Л
Категорија:Фудбалска репрезентација на Лесото
Црква „Св. Илија“ - Клисура (Костурско)

**Свети Илија** () — црква кај селото Клисура, Костурско, Егејска Македонија. Влегува во состав на Костурската епархија на Цариградската патријаршија.

## Местоположба
Црквата е сместена на 3&nbsp;км југоисточно од Клисура, на билото на истоимениот врв Свети Илија на планината Мурик.

## Историја
Храмот е изграден во XIX век. На првиот ден на Илинденското востание, Мокренската чета на ВМРО составена од 74 борци на чело со војводата Никола Андреев водела тешка битка со редовна турска војска од 150 војници и грчка чета од 50 борци. Загинале 7 македонски четници — мокренците Ѓорѓи Папастерев, Геле Тегов Пачин, Христо Н. Матин, Тоде Михалин, Динче на Уанката, како и конујците Симо Х. Касабов и Насе Пуљов, кои се погребани во црковниот двор.

## Поврзано
* Костурска епархија

## Наводи

Илија, Клисура
Илија, Клисура
Список на лековити растенија во Македонија

КОва е **список на лековити, ароматични билки и зачини во [[Македонија]]**. Списокот е поделен на латинско и македонско име доколку го има.

## Лековити, ароматични билки и зачини во Македонија

## Наводи

## Поврзано
* Флора на Македонија

Категорија:Флора на Македонија
*
Туине

**Туине** () — општина во округот Емсланд, во сојузната покраина Долна Саксонија, Германија.

## Географија
### Местоположба

Туине се наоѓа околу 12 километри источно од градот Линген (Емс) и 50 километри северозападно од Оснабрик. Се наоѓа во средишниот дел на ридскиот и шумскиот предел Лингенер Хее, чија највисока точка со 91 метар е Виндмиленберг на границата со Ланген.

### Општински единици

Кон општината Туине припаѓаат следниве места:

* Холенхорст
* Кункенбеке
* Литкенхолте со населбата Фелсберг
* Нидертуине
* Линденбринк
* Дорф
* Виндмиленберг

### Соседни општини

Соседни општини на север се општините Ланген и Ленгерих, на исток е градот Фререн, на запад е градот Линген и на југозапад е општината Месинген.

## Галерија


Податотека:Kloster Thuine.JPG|Манастирот во Туине
Податотека:Krankenhaus Thuine.jpg|Болницата во Туине


## Наводи

## Надворешни врски

Категорија:Емсланд
Категорија:Општини во Долна Саксонија
Фудбалска репрезентација на Египет

**Фудбалска репрезентација на Египет** (), често се нарекуваат **Фараони** () — фудбалска репрезентација која го претставува Египет на меѓународни натпреварувања и е под контрола на Фудбалскиот сојуз на Египет. Египет е најуспешната репрезентација во Африка, со седум шампионски титули; тие го освоиле првиот Африкански куп на нации во Судан во 1957 година, потоа во Египет во 1959 година, Египет во 1986 година, Буркина Фасо во 1998 година, Египет во 2006 година, Гана во 2008 година и Ангола во 2010 година.

Египет била првата африканска земја што учествувала на Светско првенство, учествувале на Второто светско првенство, во Италија во 1934 година, кога загубиле со 4:2 од Унгарија во 1. коло (во осмина финале). Оттогаш Египет се квалификувал за Светското првенство во 1990 година, кога повторно е елиминиран во првото коло. По 28 години, предводени од Мохамед Салах, Египет се пласирал на Светското првенство во 2018 година. Египет двапати играл меч за бронзен медал на Летните олимписки игри (1928 и 1964 година), губејќи и двата пати; првиот пат од Италија со 11:3, што е најубедливиот пораз на Египет во историјата.

## Резултати на меѓународни натпревари

### Светски првенства

### Куп на конфедерациите

## Африкански куп на нациите

## Рекорди
*Податоци ажурирани на 15 јуни 2018 година:*

### Најмногу одиграни натпревари
Активните фудбалери се со задебелени букви: 

### Најдобри стрелци
Активните фудбалери се со задебелени букви: 
[десно|мини|225x225пкс| [Мохамед Салах, еден од најдобрите стрелци на Египет.]]

## Наводи

## Надворешни врски

*Egyptian FA official site
*FIFA profile
*Egyptian Players
*Egyptian Soccer and Sports
*All About Egyptian Soccer
*Information on National team and club football in Egypt 
*Pharaohs scaling football's pyramid

Категорија:Африкански фудбалски репрезентации
Категорија:Фудбалска репрезентација на Египет
Египет
Црква „Св. Марко“ - Клисура (Костурско)

**Свети Марко** () — црква кај селото Клисура, Костурско, Егејска Македонија. Влегува во состав на Костурската епархија на Цариградската патријаршија.

## Историја
мини|лево|Фреска „Пресвета Богородица Живоносен Извор“
Црквата се наоѓа на 1&nbsp;км источно од Клисура. Во неа има вредни фрески од 1865 г., дело на селечкиот зограф Томас Папазику, како и пет вредни икони.

## Поврзано
* Костурска епархија

## Наводи

Марко, Клисура
Марко, Клисура
Алварес Кели

**„Алварес Кели“** (англиски: *Alvarez Kelly*) — американски филм од 1958 година, во режија на Едвард Дмитрик (Edward Dmytryk), според сценариото на Френклин Коен (Franklin Coen), Елиот Арнолд (Elliott Arnold) и Даниел Тарадаш (Daniel Taradash). Филмот е заснован врз вистини настан од Американската граѓанска војна, од 1864 година, познат како „Нападот на бифтеците“ (*The Beefsteak Raid*). Главните улоги ги играат: Вилијам Холден (William Holden), Ричард Видмарк (Richard Widmark), Џенис Рул (Janice Rule), Патрик О'Нил (Patrick O'Neal), Викторија Шо (Victoria Shaw) и Ричард Раст (Richard Rust).

## Синопсис
Сточарот Алварес Кели (го игра Холден) добива задача да однесе стадо говеда кај војската на Југот, залогорена во Вирџинија. Кели ја извршува задачата без никакви проблем, но кога доаѓа речиси до целта, него го грабнува група непријателски војници, предводени од полковникот Том Роситер (го игра Видмарк), бидејќи и војската на Северот мора да ја зголеми својата залиха на храна, неопходна за војската која се наоѓа опколена во Ричмонд. Така, Кели е принуден да „соработува“ со непријателската војска...

## Наводи

Категорија:Филмови со Вилијам Холден
Категорија:Филмови со Ричард Видмарк
Категорија:Филмови со Џенис Рул
Категорија:Филмови со Патрик О'Нил
Категорија:Филмови со Викторија Шо
Категорија:Филмови со Ричард Раст
Категорија:Филмови на Едвард Дмитрик
Категорија:Филмови на англиски јазик
Категорија:Филмови од 1966 година
Категорија:Американски филмови
Категорија:Вестерни
Категорија:Филмови чие дејствие се одвива во Вирџинија
Категорија:Филмови за Американската граѓанска војна
Категорија:Филмови на Columbia Pictures
Абрахам Хил

**Абрахам Хил** ФРС (19 април 1633 Лондон - 5 февруари 1721) бил британски трговец.

## Живот
Хил бил крстен на 16 јуни 1635 година во Бакчрч Свети Дионис, Лондон. Неговиот татко, Ричард Хил, трговец  и Алдерман од Лондон, бил назначен од Долгиот парламент за благајник на секвестрации во летото 1642 година, и дејствувал во тоа својство до 1649 година  Неговата мајка, Агнес Тревола, била ќерка на Томас Тревола од Мевагисеј, кој потекнувала од родот на Џон Тревола, Есквајр, градител на кејот во Мевагисеј, и Летиција Рашли Тревола, обајцата на Трелеван, која и самата била внук на прородителот на Рашлиите на Фовеј.

Хил навлегол во бизнисот на својот татко, во кој бил успешен, но студирал и јазици и филозофија. Бил и колекционер на книги и монети. По смртта на неговиот татко во јануари 1660 година, тој наследил богатство и ангажирал комори во колеџот Грешам. Тој бил еден од Советот на Кралското друштво именуван во повелбата на кралот, од 22 април 1663 година. На 30 ноември истата година бил избран за благајник на друштвото, функција која ја извршувал до 30 ноември 1665 година. Реизбран на 1 декември 1679 година, тој повторно ги извршувал должностите до 30 ноември 1700 година.

По пристапувањето на Вилијам III и Марија II, Хил станал комесар за трговија, а кога Џон Тилотсон станал надбискуп на Кентербери во 1691 година, тој го назначил Хил за свој контролор. Во следното владеење Хил поднел оставка од своето место во трговскиот одбор и се повлекол во својот имот Сент Џонс во Сатон-ат-Хон, Кент, кој го купил во 1665 година. Починал на 5 февруари 1721 година и бил погребан во црквата Сатон.

Хил бил пријател и дописник на Џон Ивлин и Семјуел Пипс, и роднина на Абигејл Хил, која станала Лејди Машам.

## Работи
Хил го напишал животот на Исак Бароу за првиот том од неговите *Дела*, објавен во 1683 година и повторно издаден во следните изданија. Изборот од кореспонденцијата на Хил бил уреден од Томас Астл како *Познати писма кои поминаа помеѓу А. Хил и неколку еминентни и генијални личности од минатиот век*, Лондон, 1767 година. Ракописот од оваа кореспонденција, заедно со другите трудови на Хил и неговиот татко, бил зачуван меѓу Дополнителните ракописи во Британскиот музеј, каде што имало и десет тома од вообичаените книги на Хил, неговите официјални меморандуми како комесар за трговија и неговите писма до Сер. Ханс Слоун, 1697-1720.

## Семејство
Прво се оженил со Ана (починала во 1661 година), ќерка на Сер Булстрод Вајтлок, од која го добил синот Ричард (1660-1721) и ќерката Френсис (1658-1736). Неговата втора сопруга била Елизабет (1644-1672), ќерка на Мајкл Прат од Бромли-бај-Боу, Мидлсекс. 

## Наводи

;

Категорија:Починати во 1721 година
Категорија:Родени во 1633 година
Категорија:Британски трговци
Хоакин Канавес

**Хоакин Канавес** (8 јануари 1640 - 3 јуни 1721 година) бил шпански прелат кој служел како епископ на Малта од 1713 до 1721 година.

## Биографија
Канавес бил роден во Поленса, Мајорка во Шпанија. На 24 февруари 1679 година бил ракоположен за свештеник на Малтешкиот ред. На 30 август 1713 година, папата Климент XI го назначил за наследник на епископот Давиде Коко Палмиери од Малта. Тој бил осветен за епископ од кардиналот Франческо Аквавива на 10 септември и формално поставен на 4 октомври истата година. Преостанатите 7 години ги поминал како епископ на Малта до 3 јуни 1721 година, кога починал на 81-годишна возраст.

## Поврзано

* Католичка црква во Малта

Категорија:Починати во 1721 година
Категорија:Родени во 1640 година
Категорија:Шпански свештеници
Димитар Чкатров

**Димитар Чкатров** ( во  – починал во  во ) — член на ММТРО, ванчомихајловистичката ВМРО, МПО и претставник на бугарската фашистичка окупаторска власт во Македонија за време на Втората светска војна.

## Животопис
[мини|260x260пкс|Лево на десно Антон Козаров (најлево означен со број 1), Димитар Чкатров (број 3), бугарскиот министерот за внатрешни работи [Петар Габровски (број 2), Петар Думев (број 4), Димитар Ѓузелов (број 5) со нацистички поздрав го пречекуваат бугарскиот окупатор.|лево]]Студирал архитектура на Белградскиот универзитет и се вклучил во ММТРО. Бил уапсен и на судскиот Студентски процес во Скопје (1927 година), бил осуден на 10 години затвор. Пред Втората светска војна, заедно со Димитар Ѓузелов бил претставник на  граѓанската опозиција која се залагала Македонија да биде федерална единица во Кралството Југославија. Во Втората свеетска војна се ставил во служба на бугарските окупаторски власти во Македонија, за кои отворал читалишта и организирал културни клубови за ширење на пробугарска и профашистичка пропаганда.лево|мини|Рачно напишано признание од Димитар Чкатров, за неговата соработка со бугарскиот фашистички окупатор.Поради својата предавничка дејност спрема македонскиот народ во 1945 година, бил осуден на смрт од Народниот суд и стрелан.
мини|253x253пкс|Судење на пробугарските фашистички соработници и бугарски официри во Македонија, 1945. Од лево на десноː Ибраим, Димитар Чкатров, Димитар Ѓузелов, Панчев, Спиро Китинчев и Димитар Раев.

## Наводи

Категорија:Македонија во Втората светска војна
Категорија:НОБ
Категорија:Бугаромани
Категорија:Родени во 1900 година
Категорија:Дејци на ММТРО
Снижувалка

[мини|150x150пкс| Снижувалка пред нотата во првата празнина на [Петолиние|нотниот систем]]
[мини|150x150пкс| Двократна снижувалка пред нотата во првата празнина на [Петолиние|нотниот систем]]
**Снижувалка** или **бемол** (♭) — музички предзнак кој означува снижување на тоновите зад него за полустепен. На имињата на вака снижените тонови се додава наставката *-ес*. Во овој случај, ако тонот е означен со самогласка, *се* губи *e* и се додава само *-с*. На пример *цес* (снижено *це*), *ес* (снижено *e*), *ас* (снижено *a*) итн.

Во нотниот запис има потреба некој тон да се снижи и двапати, и во таа прилика се користи **двојна снижувалка** која се пишува со тесно поврзување на двете снижувалки пред нотата. Тоналитетите во чии предзнаци се јавуваат овие снижувалки не се практични и затоа многу ретко се среќаваат вон теоријата на музиката.

## Запис
Знакот обично се пишува така што површината оградена со неговиот долен дел го означува местото на тонот што се снижува. Во рамките на нотниот систем, тој е во празнината, односно на линијата. Вон системот, неопходно е да се исцртаат помошни линии, како што би се правело за ноти.

## Употреба
Постојат две можни употреби на овој знак:

* Пред клучот или на местото на промената на тоналитетот, овој знак го означува снижувањето на секој следен тон што го опфаќа, до следната промена на тоналитет.
* Во рамките на тактот, овој знак означува снижување на секој следен тон опфатен со него, но само до крајот на тактот.

## Наводи

Категорија:Музички поими
Категорија:Музичка нотација
Категорија:Зборови што ги нема во ТРМЈ
Станбен објект на ул. „Славко Лумбарко“ бр. 3 (Битола)

**Куќа на ул. „Славко Лумбарко“ бр. 3** — архитектонско обележје во градот Битола, заведена како културно наследство на Македонија во **Списокот на заштитени добра** на Министерството за култура под реден број 137 во Битола.

## Наводи

Категорија:Згради и градби во Битола